cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.117
title: ประวัติศาสตร์มวยสากลอาชีพในสังคมไทย: พลวัตและอัตลักษณ์ภายใต้บริบทโลก (ค.ศ. 1929-1991)

description: การศึกษานี้ใช้ระเบียบวิธีวิจัยทางประวัติศาสตร์เพื่อศึกษาความเปลี่ยนแปลงของกีฬามวยสากลอาชีพในสังคมไทยภายใต้บริบททางการเมือง ธุรกิจและเทคโนโลยีสื่อสารที่เกี่ยวข้องทั้งภายในประเทศและระดับนานาชาติ และเพื่อศึกษาความสัมพันธ์ระหว่างทัศนคติและวิถีปฏิบัติของกีฬามวยสากลอาชีพในสังคมไทยในเรื่องการเป็นอารยะโดยเฉพาะการควบคุมความรุนแรงการเป็นวิทยาศาสตร์และการเป็นวิชาชีพเพื่อทำความเข้าใจลักษณะเฉพาะของกีฬามวยสากลอาชีพในสังคมไทยในช่วง ค.ศ.1929-1991 ผลการศึกษาพบว่ากีฬามวยสากลสมัยใหม่เกิดขึ้นในอังกฤษในราวคริสต์ศตวรรษที่ 18 อันเป็นช่วงเวลาที่ดินแดนดังกล่าวกำลังอยู่ในยุคสมัยใหม่จึงทำให้กีฬาชนิดนี้มีทัศนคติและวิถีปฏิบัติสำคัญที่มีรากฐานมาจากบริบทของสังคมอังกฤษในเวลาดังกล่าว คือ กระบวนการเป็นอารยะ การเป็นวิทยาศาสตร์และการเป็นวิชาชีพ ขณะเดียวกันก็เชื่อมโยงกับกระบวนการโลกาภิวัตน์ของกีฬา โดยเฉพาะบริบททางการเมือง ธุรกิจและเทคโนโลยีการสื่อสารซึ่งกระบวนการเหล่านี้นำกีฬามวยสากลอาชีพมาสู่สังคมไทยและเชื่อมโยงกีฬาชนิดนี้ในสังคมไทยกับเครือข่ายกีฬามวยสากลอาชีพระดับนานาชาติ ในการนี้มีคนสองกลุ่มซึ่งมีความสัมพันธ์ต่อกันภายใต้ระบบอุปถัมภ์และมีบทบาทสำคัญต่อการปรับเปลี่ยนทัศนคติและวิถีปฏิบัติ ตลอดจนขับเคลื่อนพลวัตและอัตลักษณ์ของกีฬา ชนิดนี้ให้มีรูปแบบที่เป็นลักษณะเฉพาะของสังคมไทย คือ กลุ่มคนที่มีวิชาชีพเกี่ยวข้องโดยตรงกับกีฬามวยสากลอาชีพ อาทิ นักมวยสากลอาชีพ ผู้ฝึกสอน เจ้าของค่ายมวย ผู้จัดการแข่งขันชกมวย สื่อมวลชนด้านกีฬากับกลุ่มคนที่มิได้มีวิชาชีพเกี่ยวข้องโดยตรงกีฬามวยสากลอาชีพ แต่มีอำนาจทางการเมือง เศรษฐกิจ สังคมและเกี่ยวข้องครอบงำอยู่เบื้องหลังกีฬามวยสากลอาชีพในสังคมไทย อาทิ กลุ่มชนชั้นนำ รัฐบาล กองทัพ นักการเมือง นักธุรกิจรายสำคัญ โดยที่คนกลุ่มแรกพยายามเชื่อมโยงกีฬามวยสากลอาชีพในสังคมไทยกับบริบทโลก รวมทั้งรักษาทัศนคติและวิถีปฏิบัติเรื่องกระบวนการเป็นอารยะ การเป็นวิทยาศาสตร์และการเป็นวิชาชีพสมัยใหม่ตามแนวทางที่ยึดถือกันในระดับนานาชาติ ขณะที่คนกลุ่มที่สองได้นำแนวคิด อุดมการณ์และแบบแผนปฏิบัติที่พวกเขายึดถือมาครอบงำทัศนคติและวิถีปฏิบัติของกีฬามวยสากลอาชีพในสังคมไทย ทั้งนี้แม้ความสัมพันธ์ระหว่างคนสองกลุ่มนี้ทำให้กีฬามวยสากลอาชีพซึ่งเป็นกีฬาสมัยใหม่สามารถดำรงอยู่ได้โดยได้รับความนิยมอย่างสูงในสังคมไทย แต่ขณะเดียวกันกระบวนการเช่นนี้ก็ทำให้กีฬามวยสากลอาชีพในประเทศไทยมีพลวัตและอัตลักษณ์ที่แตกต่างจากลักษณะที่ปรากฏในระดับนานาชาติ โดยเฉพาะการลดทอนทัศนคติและวิถีปฏิบัติเรื่องกระบวนการเป็นอารยะ การเป็นวิทยาศาสตร์และการเป็นวิชาชีพสมัยใหม่ตามแนวทางของเครือข่ายกีฬามวยสากลอาชีพระดับนานาชาติ และทำให้กีฬาชนิดนี้ในสังคมไทยตกอยู่ภายใต้การครอบงำของระบบอุปถัมภ์ แบบแผนวิถีปฏิบัติและอุดมการณ์ของกลุ่มผู้ปกครองของสังคมไทย
DOI: 10.14457/tu.the.2023.118
title: ทัศนคติของพนักงานในระดับปฏิบัติงานของการประปานครหลวงที่มีต่อระบบปัญญาประดิษฐ์ (AI) เพื่อประยุกต์ใช้ในการทำงาน

description: ปัจจุบันระบบปัญญาประดิษฐ์ (AI) ได้เข้ามามีบทบาทในชีวิตประจำวัน เพื่อช่วยเพิ่มความสะดวกสบายในการดำเนินกิจกรรมต่างๆ ซึ่งนับได้ว่าเป็นประโยชน์อย่างมาก ทั้งนี้ การประปานครหลวงได้เริ่มมีการนำร่องในการนำเอาระบบปัญญาประดิษฐ์ (AI) มาประยุกต์ใช้ในองค์กร อาทิเช่น ระบบวิเคราะห์เสียงน้ำรั่วด้วยปัญญาประดิษฐ์ และระบบ Chatbot ซึ่งส่งผลต่อพนักงานในบางตำแหน่งขององค์กร เช่น ช่างและพนักงานประชาสัมพันธ์ ทำให้ผู้วิจัยได้เกิดแนวคิดที่ว่าหากในอนาคต การประปานครหลวงมีการนำเอาระบบปัญญาประดิษฐ์ (AI) มาปรับใช้ในองค์กรอย่างเป็นทางการ จะมีปัจจัยใดบ้างที่ส่งผลต่อทัศนคติในการยอมรับการนำเอาระบบปัญญาประดิษฐ์ (AI) มาประยุกต์ใช้ในการทำงาน จึงเป็นที่มาของการทำวิจัยในครั้งนี้ โดยผลการวิจัยจากผู้ตอบแบบสอบถามซึ่งเป็นพนักงานในระดับปฏิบัติงานของการประปานครหลวงในพื้นที่จังหวัดกรุงเทพมหานคร นนทบุรี และสมุทรปราการ จำนวน 345 คน ซึ่งผู้วิจัยได้ทำการวิเคราะห์สมการถดถอยเชิงพหุคูณ (Multiple Linear Regression) พบว่าทั้ง 4 ปัจจัยที่ผู้วิจัยได้ตั้งสมมติฐาน ล้วนแล้วแต่มีอิทธิพลต่อทัศนคติในการยอมรับการนำเอาระบบปัญญาประดิษฐ์ (AI) มาประยุกต์ใช้ในการทำงาน ประกอบด้วย ปัจจัยด้านทัศนคติส่วนบุคคล ปัจจัยด้านการรับรู้ประโยชน์ของเทคโนโลยี ปัจจัยด้านความง่ายในการใช้เทคโนโลยี และปัจจัยด้านองค์กร ทั้งนี้ผู้บริหารขององค์กรสามารถนำเอาข้อมูลผลการวิจัยในครั้งนี้ นำไปประกอบการวางแผนและตัดสินใจในการนำเอาระบบปัญญาประดิษฐ์ (AI) มาประยุกต์ใช้ในการทำงาน เพื่อให้เกิดความคุ้มค่าและมีประสิทธิภาพต่อการประปานครหลวง
DOI: 10.14457/tu.the.2023.119
title: พฤติกรรมและทัศนคติในการพัฒนาทักษะภาษาอังกฤษแบบนำตนเองของนักศึกษาในสถาบันอุดมศึกษาเอกชน

description: การค้นคว้าอิสระนี้ ผู้วิจัยทำการศึกษาพฤติกรรมและทัศนคติในการพัฒนาทักษะภาษาอังกฤษแบบนำตนเองของนักศึกษาในสถาบันอุดมศึกษาเอกชน ทั้งผ่านสื่อสังคมออนไลน์ และผ่านโปรแกรมเรียนรู้ภาษาอังกฤษที่สถาบันกำหนด โดยการค้นคว้าอิสระนี้เป็นการวิจัยเชิงคุณภาพ ทำการสัมภาษณ์เชิงลึกจากกลุ่มผู้ให้ข้อมูลจำนวน 12 คน แบ่งเป็น 2 กลุ่ม ได้แก่ นักศึกษากลุ่มที่มีความสามารถทางภาษาอังกฤษในระดับต่ำ (กรอบ CEFR ระดับ A1 และ A2) และนักศึกษากลุ่มที่มีความสามารถทางภาษาอังกฤษในระดับสูง (กรอบ CEFR ระดับ B2 และ C1) ผู้วิจัยสัมภาษณ์กลุ่มผู้ให้ข้อมูลใน 5 ประเด็น ได้แก่ ประเด็นแนวคิดคอมพิวเตอร์ช่วยเรียนรู้ภาษา ประเด็นทฤษฎีการรับรู้ความสามารถของตนเอง ประเด็นแนวคิดเกี่ยวกับการเรียนรู้แบบกำกับตนเอง ประเด็นแนวคิดเกี่ยวกับแรงจูงใจ และประเด็นแบบจำลองการยอมรับเทคโนโลยี พบว่านักศึกษามีการพัฒนาภาษาอังกฤษแบบนำตนเองผ่านคอมพิวเตอร์และอุปกรณ์พ่วง เพื่อสนับสนุนการเรียนรู้ นักศึกษามีการเรียนรู้ผ่านสื่อสังคมออนไลน์ด้วยความถี่ 2-3 ครั้งต่อสัปดาห์ ครั้งละประมาณ 20-40 นาที โดยแพลตฟอร์มยอดนิยมที่นักศึกษาใช้เพื่อการเรียนรู้คือ TikTok YouTube และ Instagram ในขณะที่การเรียนรู้ผ่านโปรแกรมภาษาอังกฤษที่สถาบันกำหนด นักศึกษามีความถี่ในการเข้าเรียน 1-4 ครั้งต่อสัปดาห์ ครั้งละประมาณ 1-5 ชั่วโมง อีกทั้งนักศึกษามีการรับรู้ความสามารถของตนเองจากประสบการณ์ที่ประสบความสำเร็จจากการมีส่วนร่วมการเรียนรู้ผ่านสื่อสังคมออนไลน์ การสอบวัดระดับภาษาและจากการฝึกปฏิบัติงานที่สถานประกอบการ รวมถึงการได้เห็นประสบการณ์ของเพื่อนๆ ด้วย อย่างไรก็ตาม แม้ว่าจะไม่พบวัฏจักรการเรียนรู้แบบกำกับตนเองต่อการเรียนผ่านสื่อสังคมออนไลน์มากนัก แต่พบว่ามีรูปแบบการเรียนรู้แบบกำกับตนเองต่อโปรแกรมเรียนรู้ภาษาอังกฤษที่สถาบันกำหนด สำหรับแรงจูงใจในการเรียนมีทั้งความต้องการทางด้านแรงจูงใจภายในและภายนอก ท้ายนี้นักศึกษาสามารถรับรู้ถึงความง่ายและประโยชน์ของเทคโนโลยีที่ช่วยส่งเสริมการพัฒนาภาษาอังกฤษ
DOI: 10.15468/dl.dm7wsd
title: Occurrence Download

description: A dataset containing 167 species occurrences available in GBIF matching the query:
{
 "TaxonKey" : [
 "is Liparis habenarina (F.Muell.) F.Muell. ex Benth."
 ]
}

 The dataset includes 167 records from 23 constituent datasets; see https://api.gbif.org/v1/occurrence/download/0046338-240321170329656/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2023.120
title: การศึกษาแนวทางการประยุกต์ใช้หุ่นยนต์โต้ตอบอัตโนมัติสำหรับให้บริการข้อมูลลูกค้าของตัวแทนขายรถยนต์

description: งานวิจัยนี้เพื่อศึกษาการประยุกต์ใช้หุ่นยนต์โต้ตอบอัตโนมัติสำหรับให้บริการข้อมูลลูกค้าของตัวแทนขายรถยนต์ และเพื่อเสนอแนะแนวทางการประยุกต์ใช้หุ่นยนต์โต้ตอบอัตโนมัติสำหรับวางแผนกลยุทธ์ด้านนวัตกรรมการให้บริการข้อมูลลูกค้าในธุรกิจขายรถยนต์ โดยนำแนวคิดการคิดเชิงออกแบบ (Design Thinking) มาช่วยในการออกแบบต้นแบบหุ่นยนต์โต้ตอบอัตโนมัติเพื่อให้ผู้ใช้งานเกิดการยอมรับการใช้งานเทคโนโลยีผ่านทฤษฎีการยอมรับเทคโนโลยีด้วยปัจจัย ความง่ายในการใช้งานและการรับรู้ประโยชน์ในการใช้งาน งานวิจัยนี้เป็นงานวิจัยเชิงคุณภาพผ่านการสัมภาษณ์กลุ่มตัวอย่าง 15 คน แบ่งเป็นกลุ่มตัวแทนขายรถยนต์ 4 คน และกลุ่มตัวแทนผู้ซื้อรถยนต์ 11 คน พบว่ากลุ่มตัวแทนผู้ขายรถยนต์และกลุ่มตัวแทนผู้ซื้อรถยนต์ยอมรับการใช้เทคโนโลยีหุ่นยนต์โต้ตอบอัตโนมัติในการให้บริการข้อมูลเบื้องต้น จากการรับรู้ได้ถึงความง่ายในการใช้งานเนื่องจากคุ้นเคยกับการใช้งานโปรแกรม LINE ในชีวิตประจำวัน และ รับรู้ประโยชน์ในการใช้งานเนื่องจากลูกค้าสามารถได้ข้อมูลเบื้องต้นทันทีรวมไปถึงลดภาระการให้บริการข้อมูลซ้ำๆของตัวแทนขายรถยนต์ สอดคล้องกับทฤษฎีการยอมรับเทคโนโลยี ทั้งนี้สามารถวางกลยุทธ์ด้านนวัตกรรมการให้บริการข้อมูลด้วยหุ่นยนต์โต้ตอบอัตโนมัติผ่านทางเส้นทางการซื้อสินค้าของลูกค้า (customer journey) ในแต่ละขั้นตอน ได้แก่ 1) การรับรู้ (Awareness) ตัวแทนขายรถยนต์สร้างช่องทางการเข้าถึงผ่านการโปรโมต 2) การพิจารณา (Consideration) หุ่นยนต์โต้ตอบอัตโนมัติให้บริการข้อมูลเบื้องต้น 3) การตัดสินใจ (Decision) ตัวแทนขายรถยยนต์ตอบคำถามที่ซับซ้อนและโน้มน้าวปิดการขาย 4) การบริการหลังการขาย (Loyalty) การให้บริการข้อมูลหลังการขายผ่านตัวแทนขายรถยนต์และหุ่นยนต์โต้ตอบอัตโนมัติ 5) การบอกต่อ (Advocacy) เมื่อลูกค้าพึงพอใจการให้บริการทำให้เกิดการบอกต่อ
DOI: 10.14457/tu.the.2023.121
title: ความพึงพอใจของผู้ใช้บริการระบบอนุมัติ-อนุญาตทางอิเล็กทรอนิกส์ (e-PP) ของการนิคมอุตสาหกรรมแห่งประเทศไทย

description: การศึกษาค้นคว้าอิสระนี้มีวัตถุประสงค์เพื่อศึกษาระดับความพึงพอใจและวิเคราะห์ปัจจัยที่ส่งผลต่อความพึงพอใจในการใช้งานระบบอนุมัติ-อนุญาต ทางอิเล็กทรอนิกส์ (e-PP) หมวด คำขออนุญาตเพื่อประกอบกิจการในนิคมอุตสาหกรรม ของผู้ใช้งานระบบ e-PP โดยใช้แบบสอบถามเป็นเครื่องมือในการเก็บข้อมูล กลุ่มตัวอย่าง คือ ผู้ที่เคยใช้งานระบบ e-PP จำนวน 378 คน ผลการศึกษาพบว่าระดับความพึงพอใจในการใช้ระบบ e-PP ที่มีค่าเฉลี่ยมากที่สุด คือ ด้านความเชื่อมั่น และมีระดับความพึงพอใจด้านการออกแบบน้อยที่สุด ผลการศึกษาพบว่าปัจจัยที่มีผลต่อระดับความพึงพอใจในการใช้ระบบ e-PP อย่างมีนัยสำคัญทางสถิติที่ระดับ 0.05 โดยใช้แบบจำลองแบบทางเลือกเรียงลำดับ (Ordered-Probit Model) ได้แก่ เงินลงทุนในการดำเนินการและปัจจัยด้านการปรับแต่งได้ กล่าวคือ ระบบสามารถกำหนดและเปลี่ยนแปลงที่อยู่สำหรับออกใบเสร็จกำกับภาษีได้ (ผ่านเมนูโปรแกรมอื่นๆ) นอกจากนี้ ผลการประมาณค่าความน่าจะเป็นส่วนเพิ่ม (Marginal Effects) โดยพิจารณาระดับความพึงพอใจมากที่สุด (ระดับที่ 5) พบว่า ปัจจัยที่สามารถผลักดันให้สามารถเพิ่มระดับความพึงพอใจของผู้ใช้งานระบบฯ ที่มีค่าผลกระทบเพิ่มสูงสุด คือ ปัจจัยด้านฟังก์ชันการใช้งานแสดงว่า ระบบ e-PP สามารถแสดงผลข้อมูลได้อย่างถูกต้องครบถ้วนตามการกรอกข้อมูลลงในระบบ
DOI: 10.14457/tu.the.2023.122
title: Infrastructure readiness for autonomous vehicle technology in Thailand

description: Qualitative research was done with data gathered by interviews with 17 samples in two groups divided into categories: those experienced in education and development of connected and autonomous vehicles (CAV) in Thailand, and those experienced in driving autonomous vehicles. The goal was to assess infrastructure readiness to support autonomous vehicles in Thailand and formulate recommendations for government agencies, policymakers, and industry stakeholders to help integrate autonomous vehicles into the national transportation system. Advanced driver-assistance systems (ADAS) and CAV technology are currently expanding, potentially altering how transportation systems operate. Studying foundational infrastructure needed to support autonomous vehicles in Thailand is essential to facilitate national participation in technology use for safer, more efficient transportation and travel. These findings should provide information to help develop policies and strategies, while possibly inspiring future projects and network development.
DOI: 10.14457/tu.the.2022.1559
title: การศึกษากระบวนการของนักสังคมสงเคราะห์ทางการแพทย์ในการค้นหาตัวตนของผู้ป่วยเร่ร่อนที่ไม่สามารถระบุตัวตนได้

description: การศึกษานี้มีวัตถุประสงค์เพื่อศึกษาความรู้ ทักษะและทัศนคติ กระบวนการค้นหาตัวตนของนักสังคมสงเคราะห์ทางการแพทย์กับผู้ป่วยเร่ร่อนที่ไม่สามารถระบุตัวตนได้ และแนวทางการค้นหาตัวตนของผู้ป่วยเร่ร่อนที่ไม่สามารถระบุตัวตนได้ โดยดำเนินการวิจัยด้วยวิธีการวิจัยเชิงคุณภาพ โดยใช้แบบสัมภาษณ์กึ่งโครงสร้างในการสัมภาษณ์นักสังคมสงเคราะห์นักสังคมสงเคราะห์ทางการแพทย์ที่ปฏิบัติงานในโรงพยาบาลและปฏิบัติเกี่ยวข้องหรือมีประสบการณ์กับกลุ่มผู้ป่วยเร่ร่อนที่ไม่สมารถระบุตัวตนในโรงพยาบาล 8 แห่ง จำนวน 11 รายผลการศึกษาพบว่า ในการปฏิบัติงานของนักสังคมสงเคราะห์กับผู้ป่วยเร่ร่อนที่ไม่สามารถระบุตัวตนได้ ต้องมีองค์ประกอบในการปฏิบัติงาน ที่ประกอบไปด้วย ความรู้ ทักษะ ทัศนคติในการปฏิบัติงานในแง่ของการทำความเข้าใจบริบทของผู้ป่วย และมุมมองต่อผู้ป่วย นอกจากนี้ กระบวนการปฏิบัติงานของนักสังคมสงเคราะห์กับผู้ป่วยเร่ร่อนที่สามารถระบุตัวตนได้จำแนกออกเป็น 3 ระยะคือ ระยะที่ผู้ป่วยอยู่ระหว่างการรักษา ระยะเตรียมจำหน่าย และระยะติดตามและประเมินผล โดยในแต่ระยะจะจำแนกกระบวนการปฏิบัติงานเอาไว้ และแนวทางการปฏิบัติงานสำหรับการค้นหาสถานะและตัวตนของผู้ป่วยเร่ร่อนที่ไม่สามารถระบุตัวตนได้ ได้จำแนกออกเป็น 3 แนวทาง ได้แก่ แนวทางการปฏิบัติงานของนักสังคมสงเคราะห์ในขั้นตอนแรกรับ แนวทางการปฏิบัติงานของนักสังคมสงเคราะห์ในการแสวงหาข้อข้อเท็จจริง และแนวทางการปฏิบัติงานของนักสังคมสงเคราะห์ในการติดตามสถานะและตัวตนข้อเสนอแนะในการศึกษา พบว่า ในการปฏิบัติงานควรมีการจัดทำคู่มือการปฏิบัติสำหรับผู้ป่วยเร่ร่อนที่ไม่สามารถระบุตัวตนได้ และส่งเสริมการทำงานสหวิชาชีพในการปฏิบัติงานเพื่อร่วมกันหาแนวทางและกำหนดแนวทางปฏิบัติร่วมกัน รวมทั้งส่งเสริมให้การปฏิบัติงานของนักสังคมสงเคราะห์ในการทำงานเชิงรุกหรือการทำงานเชิงพื้นที่มากยิ่งขึ้นในการลงไปติดตามและแสวงหาข้อมูลที่จำเป็น ส่วนด้านนโยบาย ควรสนับสนุนอัตรากำลังของนักสังคมสงเคราะห์ที่ปฏิบัติงานในโรงพยาบาลให้สอดคล้องกับจำนวนเตียงผู้ป่วย ทั้งนี้เพื่อให้การดูแลผู้ป่วยที่ปัญหาทางด้านสังคม ได้รับการแก้ไขอย่างมีประสิทธิภาพ
DOI: 10.14457/tu.the.2022.1560
title: ปัจจัยทำนายการปรับตัวทางสังคมของผู้ป่วยโรคไตเรื้อรังที่มาเข้ารับการรักษาในโรงพยาบาลสมเด็จพระยุพราชสระแก้ว จังหวัดสระแก้ว

description: การวิจัยครั้งนี้มีวัตถุประสงค์เพื่อศึกษาลักษณะการปรับตัวทางสังคมและปัจจัยทำนายการปรับตัวทางสังคมของผู้ป่วยโรคไตเรื้อรังที่เข้ารับการรักษาในโรงพยาบาลสมเด็จพระยุพราชสระแก้ว จังหวัดสระแก้ว ใช้รูปแบบการวิจัยเชิงสำรวจ กลุ่มตัวอย่างเป็นผู้ป่วยโรคไตเรื้อรังในระยะที่ 4 – 5 ที่เข้ารับการรักษาในโรงพยาบาลสมเด็จพระยุพราชสระแก้ว จำนวน 286 ราย ได้มาจากเลือกกลุ่มตัวอย่างแบบเฉพาะเจาะจงตามเกณฑ์ที่กำหนด เก็บรวบรวมข้อมูลโดยใช้แบบสอบถาม สถิติที่ใช้ในการวิเคราะห์ข้อมูล ได้แก่ ค่าความถี่ ค่าร้อยละ ค่าเฉลี่ย ส่วนเบี่ยงเบนมาตรฐาน และสถิติการถดถอยพหุคูณแบบเป็นขั้นตอนผลการวิจัยครั้งนี้ พบว่า 1) การปรับตัวทางสังคมของผู้ป่วยโรคไตเรื้อรังที่มาเข้ารับการรักษาในโรงพยาบาลสมเด็จพระยุพราชสระแก้ว จังหวัดสระแก้ว ในภาพรวมอยู่ในระดับปานกลาง โดยมีค่าเฉลี่ยอยู่ที่ 2.78 2) ปัจจัยทำนายการปรับตัวทางสังคมของผู้ป่วยโรคไตเรื้อรังที่มาเข้ารับการรักษาในโรงพยาบาลสมเด็จพระยุพราชสระแก้ว จังหวัดสระแก้ว ได้แก่ การเห็นคุณค่าในตนเอง การสนับสนุนทางสังคม รายได้ สิทธิประกันสุขภาพถ้วนหน้า และการรับรู้ความรุนแรงของโรค โดยทั้ง 5 ตัวแปร สามารถร่วมกันอธิบายความแปรปรวนได้อย่างมีนัยสำคัญทางสถิติที่ระดับ .05 ซึ่งมีอำนาจพยากรณ์ได้ร้อยละ 47.1 เมื่อพิจารณาค่าสัมประสิทธิ์การถดถอยในรูปแบบของคะแนนมาตรฐาน พบว่า ตัวแปรการเห็นคุณค่าในตนเอง การสนับสนุนทางสังคม และรายได้ มีความสัมพันธ์ไปในทิศทางเดียวกันกับการปรับตัวทางสังคม ในขณะที่สิทธิประกันสุขภาพถ้วนหน้าและการรับรู้ความรุนแรงของโรค มีความสัมพันธ์กันแบบผกผันกับการปรับตัวทางสังคมข้อเสนอแนะ 1. ควรมีการจัดทำแนวทางการดูแลผู้ป่วยโรคไตเรื้อรังระยะก่อนการบำบัดทดแทนการทำงานของไต โดยการจัดประชุมพูดคุยระหว่างทีมที่ดูแลกับครอบครัว (Family Meeting) 2. องค์กรปกครองส่วนท้องถิ่นควรเข้ามามีส่วนร่วมในการบริการประชาชน 3. ควรจัดบริการให้คำปรึกษาแนะนำเกี่ยวกับการเข้าถึงสิทธิของผู้ป่วย 4. นักสังคมสงเคราะห์ควรออกเยี่ยมบ้านผู้ป่วยโรคไตเรื้อรังร่วมกับทีมสหวิชาชีพ เพื่อสืบค้นและวินิจฉัยปัญหาทางสังคมในรายที่มีปัญหาซับซ้อน 5. จัดอบรมสัมมนาพัฒนาศักยภาพเครือข่ายแกนนำสุขภาพในชุมชน ได้แก่ อสม. ผู้นำชุมชน เรื่องการเยี่ยมเสริมสร้างพลังผู้ป่วยโรคไตเรื้อรัง และ 6. จัดกิจกรรมแลกเปลี่ยนเรียนรู้ประสบการณ์การดูแลตนเองของผู้ป่วยโรคไตเรื้อรังด้วยกัน
DOI: 10.14457/tu.the.2023.123
title: องค์ประกอบการสื่อสารและเครือข่ายความหมายในทรานส์ฟอร์เมชันเกม

description: งานวิจัยนี้มีวัตถุประสงค์เพื่อวิเคราะห์องค์ประกอบของการสื่อสาร และเครือข่ายความหมายในทรานส์ฟอร์เมชันเกม (Transformation game) การเก็บรวบรวมข้อมูลศึกษาองค์ประกอบการสื่อสารใช้วิธีการสังเกตแบบมีส่วนร่วม (participant observation) โดยอาศัยวิธีทางชาติพันธุ์วรรณนาแห่งการสื่อสาร (Ethnography of Communication) เพื่อวิเคราะห์องค์ประกอบในรูปแบบที่เรียกว่า SPEAKING (Hymes, 1986) และเก็บข้อมูลถ้อยคำ ข้อความจากชุดไพ่และแผ่นแสดงสัญลักษณ์ตระหนักรู้เพื่อวิเคราะห์เครือข่ายความหมาย ผลการศึกษาพบว่า องค์ประกอบการสื่อสารในทรานส์ฟอร์เมชันเกมทั้งการเล่นเกมแบบเดี่ยวและแบบกลุ่มมีความสัมพันธ์กัน โดยไม่สามารถขาดส่วนใดส่วนหนึ่งไปได้ทั้ง ฉาก/สถานที่ (Setting/scene) ผู้ร่วมสื่อสาร (Participants) วัตถุประสงค์ (End) การเรียงลำดับการสื่อสาร (Act sequence) น้ำเสียง (Key) เครื่องมือ (Instrumentalities) บรรทัดฐานของการตีความ (Norm of Interpretation) และประเภทการสื่อสาร (Genre) เนื่องจากองค์ประกอบการสื่อสาร ทั้งหมดนี้จะทำให้สื่อถึงวิถีปฏิบัติของชุมชนคนเล่นบอร์ดเกมทรานส์ฟอร์เมชันในประเทศไทย ได้อย่างเป็นรูปธรรม ชัดเจน และสมบูรณ์มากที่สุด โครงสร้างขององค์ประกอบการสื่อสารนี้เป็นระบบและแน่นอนประกอบด้วย “ช่วงเปิด ช่วงเล่นเกม ช่วงปิดเกม” ทั้งในการเล่นเกมแบบเดี่ยวและการเล่นเกมแบบกลุ่ม มีส่วนที่ต่างกันคือผู้ร่วมเหตุการณ์ (participants) วัตถุประสงค์ (End) ในส่วนของผู้เล่นเกมหรือเรียกว่าเป้าประสงค์ การเรียงลำดับการสื่อสาร (Act sequence) และการกระทำการสื่อสารในแต่ละช่วงของการเล่นเกม ด้านเครือข่ายความหมายในทรานส์ฟอร์เมชันเกม ชุดไพ่ เป็นตัวแทนข้อมูลในด้านต่าง ๆ ที่เชื่อมโยงกับวิถีการดำเนินชีวิตของคน ไพ่นางฟ้าและไพ่ความเข้าใจเป็นตัวแทนของด้านที่ดีหรือด้านที่เป็นเชิงบวกของมนุษย์ ส่วนไพ่ถดถอยเป็นตัวแทนของด้านที่ไม่ดีหรือด้านที่เป็นเชิงลบของมนุษย์ ไพ่เสียงสะท้อนแห่งจักรวาล เป็นตัวแทนของผลลัพธ์ที่เกิดขึ้นจากการเลือกตัดสินใจในเส้นทางของชีวิต ผลลัพธ์นั้นมีทั้งสมหวังและผิดหวังซึ่งเป็นสัจธรรมในการดำเนินชีวิตของมนุษย์ ส่วนแผ่นแสดงสัญลักษณ์ตระหนักรู้ เป็นตัวแทนของเรื่องราวมากมายที่เกิดขึ้นระหว่างการดำเนินชีวิต เป็นกระบวนการคิด กระบวนการทำความเข้าใจ การระลึกได้ถึงเหตุการณ์หรือสิ่งต่าง ๆ ด้วยความเข้าใจอย่างกระจ่างชัด เมื่อเรามีความตระหนักรู้ต่อสิ่งที่เกิดขึ้นในชีวิตก็จะทำให้เราก้าวข้ามผ่านอุปสรรคหรือข้อจำกัด และเติบโตขึ้นได้อย่างสง่างามสู่การมีชีวิตที่ดี
DOI: 10.14457/tu.the.2023.124
title: การวิเคราะห์วาทกรรมหลากรูปแบบในอินโฟกราฟิกเกี่ยวกับโควิด-19 ซึ่งเผยแพร่โดยกรมควบคุมโรคและศูนย์ข้อมูลโควิด-19 กรมประชาสัมพันธ์

description: งานวิจัยนี้มีวัตถุประสงค์เพื่อวิเคราะห์กลวิธีทางภาษาและทัศนสัญญะในอินโฟกราฟิกที่ใช้สื่อสารเกี่ยวกับสถานการณ์โควิด-19 ในสังคมไทย และเพื่อวิเคราะห์การเนื้อหาเกี่ยวกับสถานการณ์โควิด-19 ที่นำเสนอผ่านสื่ออินโฟกราฟิก โดยศึกษาข้อมูลจากอินโฟกราฟิกที่นำเสนอโดยกรมควบคุมโรคและศูนย์ข้อมูล COVID-19 กรมประชาสัมพันธ์ที่เผยแพร่ในช่วงเดือนมกราคม พ.ศ. 2563-ตุลาคม พ.ศ. 2565ผลการศึกษาพบว่ากลวิธีทางภาษาที่พบในอินโฟกราฟิกมี 6 กลวิธี คือ การเรียกชื่อ การสร้างศัพท์ การใช้อุปลักษณ์ การใช้กลวิธีทางวาทศิลป์ การแสดงเจตนาสื่อสาร และการเรียงลำดับเวลา ด้านทัศนสัญญะที่ใช้ในการประกอบสร้างอินโฟกราฟิกร่วมกันกับภาษาที่พบคือด้านสี ลักษณะอักษร ภาพประกอบ และการจัดวางองค์ประกอบเพื่อการนำเสนออินโฟกราฟิก ด้านการนำเสนอเนื้อหาของอินโฟกราฟิกพบว่ามีการนำเสนอเนื้อหาอินโฟกราฟิกที่แตกต่างกันไปในแต่ละช่วงระยะเวลาของการแพร่ระบาด รูปแบบการนำเสนออินโฟกราฟิกที่พบการเปลี่ยนแปลงคือรูปแบบอินโฟกราฟิกประเภทการรายงานสถานการณ์ประจำวันทั้งในประเทศไทยและทั่วโลก และการรายงานผู้ติดเชื้อรายใหม่ตลอดช่วงระยะเวลาการแพร่ระบาด นอกจากนี้ยังมีการนำเสนอเนื้อหาอินโฟกราฟิกกับบุคคลเฉพาะกลุ่ม จึงทำให้อินโฟกราฟิกมีลักษณะหลายภาษา และมีทัศนสัญญะบ่งชี้บุคคลเฉพาะกลุ่มนั้นงานวิจัยนี้ยังชี้ให้เห็นว่าอินโฟกราฟิกในสถานการณ์โควิด-19 นอกจากจะมีบทบาทในการให้ข้อมูล ให้ข้อคิดคำแนะนำ และให้การตระหนักรู้ในการดูแลและป้องกันโรคระบาดแล้ว ยังทำหน้าที่ลดความเครียด บรรเทาอารมณ์ความรู้สึกตื่นกลัวให้ลดลงเพื่อสร้างความรู้สึกที่ดีทางสังคมอีกด้วย
DOI: 10.14457/tu.the.2023.125
title: การใช้ ‘te iku / te kuru’ ของผู้เรียนภาษาญี่ปุ่นชั้นต้นชาวไทย

description: งานวิจัยนี้มีวัตถุประสงค์เพื่อศึกษาว่าผู้เรียนภาษาญี่ปุ่นชั้นต้นชาวไทยสามารถใช้ ていく／てくるที่ศึกษาแล้วได้อย่างถูกต้องหรือไม่ อย่างไร ใช้ถูกต้องและใช้ผิดในลักษณะใด โดยมีเครื่องมือวิจัย คือ แบบทดสอบและเก็บข้อมูลจากผู้เรียนภาษาญี่ปุ่นชั้นต้นชาวไทย จำนวน 58 คน แบ่งเป็นกลุ่มมีพื้นฐานภาษาญี่ปุ่น จำนวน 34 คน และกลุ่มไม่มีพื้นฐานภาษาญี่ปุ่นก่อนเข้ามหาวิทยาลัย จำนวน 24 คนผลการศึกษาพบว่าผู้เรียนภาษาญี่ปุ่นชั้นต้นชาวไทยส่วนใหญ่ใช้รูปていく／てくるไม่ถูกต้องและไม่เป็นธรรมชาติ ผู้เรียนมีอัตราการใช้ถูกต้องร้อยละ 40 และมีอัตราการใช้ผิดร้อยละ 60 ผู้เรียนใช้ถูกในวิธีการใช้เชิงพื้นที่มากที่สุด และผิดในวิธีการใช้เชิงเวลามากที่สุด ลักษณะข้อผิดพลาดเป็นแบบควรใช้แต่ไม่ได้ใช้มากที่สุด ข้อผิดพลาดส่วนใหญ่เกิดจากอิทธิพลภาษาแม่ (ภาษาไทย) ในลักษณะการถ่ายโอนเชิงลบ นอกจากนี้ไม่พบความแตกต่างอย่างมีนัยสำคัญระหว่างผู้เรียนกลุ่มมีพื้นและไม่มีพื้นทั้งด้านอัตราการใช้ถูก/ผิด วิธีการใช้และลักษณะข้อผิดพลาด
DOI: 10.14457/tu.the.2023.127
title: บทแปลเรื่องสั้น 7 เรื่องจากชุดกิจกรรมวันอาทิตย์ของกระฎุมพีชาวปารีสคนหนึ่ง ของ กี เดอ โมปาซ็อง พร้อมบทวิเคราะห์

description: วิทยานิพนธ์เล่มนี้มีวัตถุประสงค์เพื่อนำเสนอบทแปลเรื่องสั้น 7 เรื่องจากชุด กิจกรรมวันอาทิตย์ของกระฎุมพีชาวปารีสคนหนึ่ง (Les dimanches d’un bourgeois de Paris) ของ กี เดอ โมปาซ็อง (Guy de Maupassant) ซึ่งประกอบด้วยเรื่องสั้นทั้งหมด 10 เรื่องและได้ตีพิมพ์ในหนังสือพิมพ์เลอ โกลัว (Le Gaulois) ระหว่างวันที่ 31 พฤษภาคม-18 สิงหาคม ค.ศ.1880 เรื่องสั้นเล่าเรื่องการเดินทางในทุก ๆ วันอาทิตย์ของตัวละครเอกนามว่า เมอซีเยอปาติโซ เขาเป็นชายอายุ 52 ปี รับราชการในกระทรวงและเพิ่งตัดสินใจออกเดินทางไปนอกเมืองเป็นครั้งแรกในชีวิตการแปลเรื่องสั้นนี้ ผู้แปลได้ใช้ทฤษฎีการแปลแบบยึดความหมาย (théorie interprétative de la traduction) ของสถาบันชั้นสูงด้านการล่ามและการแปล (École Supérieure d’Interprètes et de la Traductions หรือ E.S.I.T) ของประเทศฝรั่งเศส เพื่อให้ได้บทแปลที่ถ่ายทอดเนื้อหา ลีลาการเขียน และผลกระทบต่อผู้อ่านอย่างถูกต้องครบถ้วนตามต้นฉบับวิทยานิพนธ์เล่มนี้แบ่งออกเป็นสองภาค คือภาค 1 บทแปล เป็นบทแปลที่ถ่ายทอดจากต้นฉบับภาษาฝรั่งเศสเป็นภาษาไทย โดยปฏิบัติตามกระบวนการแปลสามขั้นตอนของทฤษฎีการแปลแบบยึดความหมาย ได้แก่ การทำความเข้าใจต้นฉบับ (la compréhension) การผละออกจากภาษา (la déverbalisation) และการถ่ายทอดความหมายสู่บทแปล (la ré-expression)ภาค 2 บทวิเคราะห์ ภาคนี้ประกอบด้วยการวิเคราะห์ในระดับการทำความเข้าใจและระดับการถ่ายทอดต้นฉบับสู่บทแปล ในระดับการทำความเข้าใจ ผู้แปลทำความเข้าใจเรื่องกลวิธีการประพันธ์ บริบททางประวัติศาสตร์และสังคมของฝรั่งเศสช่วงปลายศตวรรษที่ 19 และบริบททางวัฒนธรรมซึ่งประกอบด้วยด้านการแบ่งเขตการปกครองของฝรั่งเศส ด้านสถานที่ ด้านบุคคลสำคัญ ด้านอาหาร ด้านสิ่งของ ด้านเครื่องแต่งกาย และด้านวรรณกรรม เพลง และตำนาน ในระดับการถ่ายทอดต้นฉบับสู่บทแปล ผู้แปลวิเคราะห์การถ่ายทอดชื่อเขตการปกครองของฝรั่งเศส ชื่อสถานที่ ชื่อบุคคลสำคัญ ชื่ออาหาร ชื่อสิ่งของ ชื่อเครื่องแต่งกาย และชื่อวรรณกรรม เพลง และตำนาน
DOI: 10.14457/tu.the.2023.128
title: A study of factors influencing employees’ acceptance of artificial intelligence technology in recruitment

description: Recruitment plays a vital role in enhancing organizational performance within the realm of Human Resource (HR) Management. Traditional recruitment approaches, which involve manual stages, are not only time-consuming but also inefficient. The emergence of AI, which proves its effectiveness in various sectors, is currently transforming recruitment by automating tasks to boost efficiency. Despite the growing demand for talent in Thailand, the utilization of AI in recruitment within the country is relatively limited.This independent study emphasizes on gaining insights from HR and recruitment experts in Thailand to understand their perspectives on integrating AI into recruitment processes. The study adapts the Unified Theory for Acceptance and Use of Technology (UTAUT) model to align with the specific requirements of Thai recruitment practices. It explores the factors influencing user’s intention to accept AI in recruitment. Survey questionnaire was developed based on existing literature and refined through interviews to ensure relevance within the Thai recruitment context. The survey involved 364 HR and recruitment experts in the Bangkok metropolitan area, achieving insightful responses.The findings reveal that a number of factors, including Perceived value, Perceived autonomy, Effort expectancy, and Facilitating conditions, significantly influence the intention to use AI in recruitment. While social influence and trust in AI technology do not directly impact intention, social influence impacts perceived value. Additionally, trust in AI technology positively affects effort expectancy.This study provides insights for HR and recruitment experts, corporates, and AI provider by deepening the understanding of AI adoption. It also contributes to enhancing recruitment processes and promoting the use of AI in this area.